RAPORT DE SPECIALITATE

la proiectul de hotărâre privind prețul de valorificare pe specii, a lemnului fasonat la drum auto pentru sortimentul lemn de foc și lemn de lucru CR în anul 2021, masă lemnoasă provenită din fondul forestier, proprietate publică a municipiului Satu Mare, administrată de Ocolul Silvic Satu Mare

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori, ca masă lemnoasă pe picior, precum şi lemn fasonat. Una din modalitățile de valorificare este prin vânzarea directă a lemnului fasonat pentru: consumul populației; consumul propriu al unităților de interes local finanțate integral sau parțial de la bugetul de stat sau bugetul local, care nu desfășoară activitate economică în sensul reglementărilor comunitare în domeniul ajutorului de stat și consumul propriu al proprietarului/administratorului fondului forestier proprietate publică a unității administrativ-teritoriale respective.

Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare și UAT Viile Satu Mare, a depus adresa cu nr. 72/06.01.2021 înregistrată la Primăria municipiului Satu Mare sub nr. 1088/08.01.2021 prin care solicită analizarea și aprobarea, prețurilor pentru masa lemnoasă sortiment lemn de foc si lemn de lucru CR din producția anului 2021.

În conformitate cu art. 45 alin. (12) din Regulamentul aprobat prin HG. nr. 715/2017, Ocolul Silvic Satu Mare, propune prețurile de valorificare valabile pentru anul 2021 pe specii pentru lemnul fasonat la drum auto din sortimentul lemn de foc și lemn lucru CR.

După confruntarea prețurilor propuse cu cele aprobate ca prețuri de referință prin HCL nr. 224/22.12.2020, s-a constat că prețurile propuse sunt mai mari.

Având în vedere cele ce preced, apreciem îndreptățită solicitarea Ocolului Silvic Satu Mare, motiv pentru care propunem spre aprobare Consiliului Local, proiectul de hotărâre care are ca obiect ,, prețul de valorificare pe specii, a lemnului fasonat la drum auto pentru sortimentul lemn de foc și lemn de lucru CR în anul 2021, masă lemnoasă provenită din fondul forestier, proprietate publică a municipiului Satu Mare, administrată de Ocolul Silvic Satu Mare”.

Director Executiv Şef Serviciu Agricol și Fond Funciar

Ursu Lucia Ziman Doina